**sähköisen asunto-osakerekisterin toteuttaminen**

**lainsäädäntötyöryhmäN KOKOUS nr:o 2**

Aika               Maanantai 25.1.2017  klo 13-15

Paikka            Maa- ja metsätalousministeriö, Hallituskatu 3 A, kokoushuone Apaja

Paikalla: Tiina Aho, Harri Hiltunen, Antti Kosonen, Mika Kotala, Antti Laitila, Tapio Nevala, Timo-Ville Nieminen, Susanna Paakkola, Jorma Pietiläinen, Jaana Sallmén Armi Taipale, Markus Tervonen, Henrik Ungern,

ESITYSLISTA

1. **ASREK-hankkeen tilannekatsaus, hankepäällikkö Antti Kosonen**

Hankepäällikkö esittelee ASREK-hankkeen tilanteen ja selvittelee ministerityöryhmän 16.1.2017 tekemiä linjauksia.

1. **Siirtymäjärjestelyt, hankepäällikkö Antti Kosonen**

Hankepäällikkö esittelee alustavan mallin asuinhuoneiston sähköiseen hallintaan siirtymisen vaiheista.

**3     Säädöshankkeen suunnitelma, Susanna Paakkola**

Pj. esittelee luonnoksen säädöshankkeen suunnitelmaksi.

**4      Seuraavan kokouksen ajankohta ja tavoitteet**

Sovitaan seuraavaan kokoukseen valmisteltava materiaali.

**Kokousmuistio**

**1.** **ASREK-hankkeen tilannekatsaus**

Hankepäällikkö Kosonen esitteli ASREK-hankkeen tilanteen ja selvitteli ministerityöryhmän 16.1.2017 tekemiä linjauksia asian jatkovalmistelusta.

Toimintatapojen uudistamisen ministerityöryhmä puoltaa, että Asrek-hankkeessa toteutettavan huoneisto- ja asunto-osaketietoja sekä niiden vakuudenhallintaan tarvittavia tietoja sisältävän uuden palvelukokonaisuuden rekisterinpitäjäksi nimetään Maanmittauslaitos.

Maanmittauslaitos vastaa rekisterin edellyttämien tietojärjestelmien valmistelusta, ylläpidosta ja kehittämisestä.

**2. Siirtymäjärjestelyt**

Hankepäällikkö esitteli alustavan mallin asuinhuoneiston sähköiseen hallintaan siirtymisen vaiheista sekä arvion hankkeen eri vaiheisiin liittyvistä aikatauluista. Tarkoituksena on edetä hankkeessa vaiheittain siten, että tavoitteena olevaan julkisesti luotettavaan omistusten ja vakuuksien kirjaamisjärjestelmään edetään vaiheittain. Siirtymäjärjestelyjen osalta käytiin keskustelua myös esitettyjen aikataulujen suhteesta tarvittavien lainsäännösmuutosten edellyttämään aikatauluun. Todettiin, että keskeistä on määritellä ajankohta, jolloin tietojärjestelmää koskevan lain on syytä tulla voimaan, sekä minkä vuoden valtiontalousarvioehdotukseen hallituksen esitys liittyy.

Todettiin, että työryhmän materiaalit ovat lähtökohtaisesti julkisia. Työryhmän kokouskutsut ja muut materiaalit ovat esillä valtioneuvoston hankeikkunassa.

**3. Säädöshankkeen suunnitelma**

Puheenjohtaja esitteli alustavan suunnitelman ASREK -hankkeen kannalta välttämättömien lainsäädäntömuutosten valmistelemiseksi. Lähtökohtaisesti pyritään siihen, että hankkeessa tarvittavien lainsäädäntömuutosten osalta laaditaan yksi hallituksen esitys. Hankesuunnitelman liitteeksi laaditaan luettelo valmisteltavista lakiehdotuksista ja ministeriöiden valmisteluvastuista.  Liite valmistellaan ministeriöiden yhteistyönä seuraavaan kokoukseen.

**4. Seuraavan kokouksen ajankohta ja tavoitteet**

Seuraava kokous on 14.2.2017 klo 13 alkaen. Koska kokouksia varten alun perin kaavailtu 2 tunnin pituinen kokousaika näyttäisi oleva liian lyhyt, on tarkoitus, että jatkossa kokousten kesto olisi 3 tuntia. Kun kevään kokousaikoja koskevat kyselyt on jo lähetetty, menetellään jo lähetettyjen kyselyjen osalta siten, että ne joille jatkettu kokousaika tuottaa käytännössä ongelmia, voivat luonnollisesti poistua alkuperäisen aikataulun mukaisesti.

Seuraavassa kokouksessa käsitellään luonnosta tietojärjestelmän kokonaisarkkitehtuuriksi. Lisäksi käydään läpi alustava luettelo tarvittavista lainsäädäntömuutoksista sekä muut päivitykset hankesuunnitelmaan.